สลับตัวเล่น
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 15 ต.ค. 2553
10 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 15 ต.ค. 2553
...ตลาดหุ้นวันที่ 14 ต.ค. ลุ้นตัวโก่ง อีกนิดเดียวจะแตะพันอยู่แล้วแต่ไปไม่ถึงเป้าหมาย ทำได้อย่างดีที่ 999.51 จุด หลังนักลงทุนพร้อมใจกันขนหุ้นตัวใหญ่ออกมาขายทำกำไรตลอดทาง หากไม่มีอะไรพลิกล็อก วันที่ 15 ต.ค. คงจะทะลุ 1,000 จุดไปอย่างง่ายดาย
...ดัชนีปิดที่ 993.72 จุด เพิ่มขึ้นเล็กน้อย 1.12 จุด มูลค่าการซื้อขาย 47,400 ล้านบาท
...ต่างชาติยังลุยซื้อด๊ะ ยอดสุทธิมากถึง 4,034 ล้านบาท ชี้กระแสเงินนอกยังไหลเข้าประเทศไทยต่อเนื่อง ส่งสัญญาณค่าเงินบาทยังมีแนวโน้มแข็งได้อีกเยอะ 
...นักลงทุนขายหุ้นธนาคารออกมา ทำให้ดัชนีเดินหน้าแรงไม่ไหว แม้แบงก์ทิสโก้ประกาศกำไรประทับใจนักลงทุนก็ตาม ส่วนที่เหลือจะทยอยเปิดตัวเลขสัปดาห์หน้า ขณะที่ราคาวิ่งมาล่วงหน้าไกลแล้ว ขายออกแล้วนำเงินไปเล็งหุ้นกลุ่มใหม่ดีกว่า...
...หุ้นตัวเล็กๆ น่าจะมีแรงซื้อเก็งกำไรเข้ามา หลังปล่อยให้ตัวใหญ่ในกลุ่มพลังงาน ธนาคารเป็นพระเอกดันดัชนีพุ่งลิ่วมาระยะหนึ่งแล้ว ตอนนี้ถึงคิวกลุ่มพัฒนาอสังหาริมทรัพย์ สังเกตได้จากที่เริ่มมีแรงเก็บวอลุมปูด เช่น QH (ควอลิตี้เฮ้าส์) 
...หุ้น UAC (ยูนิเวอร์แซลฯ) น้องใหม่เพิ่งเข้าซื้อขายแค่ 4 วัน โดนซะแล้ว “ศักรินทร์ ร่วมรังษี” ผู้ช่วยผู้จัดการตลาด ออกมาเบรกความร้อนแรงของราคาหุ้น หลังซิลลิง 2 วันซ้อน วอลุมโปง สงสัยทำราคาหรือไม่ ต้องตามดูไส้ในคนซื้อขาย 
...แม้ UAC จะร้อนแรงยังไงก็ปลอด เทิรน์โอเวอร์ลีสต์ ของ ก.ล.ต. เกณฑ์ยกเว้นหุ้นน้องใหม่ช่วง 4 สัปดาห์แรกเข้ามาคำนวณ เลยใช้เกณฑ์แคชบาลานซ์ไม่ได้...แต่ที่แน่ๆ ใครซื้อตอนไอพีโอ 4 บาท ฟันกำไรไปแล้ว 200% เทียบกับราคาสูงสุด 12 บาท วันที่ 14 ต.ค. 
...คงต้องจับตาหุ้นน้องใหม่ GUNGUL (กันกุลเอ็นจิเนียริ่ง) ที่จะเข้ามาซื้อขายในสัปดาห์หน้าจะร้อนแรงเหมือนกันหรือไม่ จากกระแสตอบรับจองซื้อทะลัก
...พบกันใหม่สัปดาห์หน้า